Η Συναισθηματική Κακομεταχείριση των Μαθητών στο Σχολικό Πλαίσιο και η Σύνδεσή της με την Ψυχοκοινωνική τους Προσαρμοστικότητα:
Creators: name: Ιωαννίδη, Μαρία Βασιλείου
Publisher: name: Aristotle University of Thessaloniki
Year: 2012
Subjects: συναισθηματική κακομεταχείριση μαθητών
ψυχοκοινωνικά προβλήματα
επιθετικότητα προς εκπαιδευτικούς
κοινωνική υποστήριξη
emotional maltreatment of students
psychosocial problems
student aggression toward teacher
social support

description: Η κακομεταχείριση των παιδιών, ενώ έχει γίνει αντικείμενο μελέτης κυρίως σε δυσλειτουργικά οικογενειακά περιβάλλοντα, παρατηρείται όμως και στο σχολικό πλαίσιο, με τη μορφή της συναισθηματικής κακομεταχείρισης να επικρατεί (Nesbit &amp; Philpott, 2002). Τα χαρακτηριστικά των μαθητών, των εκπαιδευτικών, καθώς και του σχολικού πλαισίου έχουν αναγνωριστεί ότι συμβάλλουν στον βαθμό εμφάνισής της (Nearchou &amp; Stogiannidou, 2010b. Sava, 2002). Επίσης, έχει γίνει εμφανής η σύνδεσή της με τις δυσκολίες των μαθητών στην ανάπτυξή τους (Brendgen, Wanner &amp; Vitaro, 2006), ενώ πρόσφατα διαπιστώθηκε η σχέση των εμπειριών κακομεταχείρισης των μαθητών με την εκδήλωση επιθετικότητάς τους προς τους εκπαιδευτικούς (Casarjian, 2000). Η παρούσα μελέτη, όπου συμμετείχαν 325 μαθητές δευτεροβάθμιας εκπαίδευσης, επιχειρεί να διερευνήσει, βάσει της Κλίμακας Συναισθηματικής Κακομεταχείρισης, τη σύνδεση της συναισθηματικής κακομεταχείρισης α) με το φύλο, την ηλικία των μαθητών και το φύλο των εκπαιδευτικών, β) με τις ψυχοκοινωνικές τους δυσκολίες, όπως αυτές αποτυπώνονται μέσα από το Ερωτηματολόγιο Δυνατοτήτων και Δυσκολιών του Goodman, γ) με τη λεκτική και έμμεση επιθετικότητα των μαθητών προς τους εκπαιδευτικούς τους μέσα από αυτοσχέδιο ερωτηματολόγιο και δ) με τον βαθμό κοινωνικής υποστήριξης βάσει της Πολυδιάστατης Κλίμακας της Αντιλαμβανόμενης Κοινωνικής Υποστήριξης. Τα αποτελέσματα ανέδειξαν ότι δεν διαφοροποιείται ο βαθμός συναισθηματικής κακομεταχείρισης ως προς το φύλο, την ηλικία των μαθητών και το φύλο των εκπαιδευτικών. Οι εμπειρίες τέτοιων περιστατικών σχετίστηκαν με συναισθηματικές διαταραχές και προβλήματα υπερκινητικότητας/διάσπασης προσοχής των μαθητών, ενώ βρέθηκε ότι αποτελούν τον πιο ισχυρό προβλεπτικό παράγοντα της επιθετικής τους συμπεριφοράς. Η κοινωνική υποστήριξη από την οικογένεια, κυρίως, φάνηκε να δρα προστατευτικά σε ορισμένες από τις παραπάνω σχέσεις.
description: Research has mainly examined child maltreatment within dysfunctional family settings, however it is also present in school settings, where emotional maltreatment is predominate (Nesbit &amp; Philpott, 2002). The characteristics of students, teachers, and the school environment have been identified as contributing factors that influence the degree of its manifestation (Nearchou &amp; Stogiannidou, 2010b. Sava, 2002). Also, there is an obvious connection between emotional maltreatment and students’ developmental difficulties (Brendgen, Wanner &amp; Vitaro, 2006). Recent studies have reported the relationship between students’ experiences of maltreatment and their aggression toward their teachers (Casarjian, 2000). The current study examined 325 secondary students from Athens, to assess the connection between emotional maltreatment, according to the Psychosocial Maltreatment Scale and a) students’ sex and age and teachers’ sex, b) students’ psychosocial difficulties based on Goodman’s Strengths and Difficulties Questionnaire, c) students’ verbal and indirect aggression towards their teachers with a 9-item questionnaire, and d) self-perceived social support, according to the Multidimensional Scale of Perceived Social Support. The degree of emotional maltreatment does not vary with the demographic variables examined. Students’ experiences of such incidences were related to emotional disorders and hyperactivity/inattention and proved to be the greatest predictive factor of their aggressive behavior toward their teachers. Social support, especially from family, was found to serve as a protective factor in some of the above relationships.